Kuibyševas (Novosibirskas)
Kuibyševas (rus. Куйбышев) – miestas Rusijos pietuose, Novosibirsko srityje, Barabos stepėje, 315 km į vakarus nuo Novosibirsko, abipus Omės upės; rajono centras. Stotis prie Transsibiro magistralės, keliai į Barabinską, Severnoję, Vengerovą. Apylinkėse gausu ežerų. Lėktuvų atsarginių dalių gamyba, statybinių medžiagų (gelžbetoninių gaminių), chemijos, maisto (malimo, mėsos, degtinės ir likerio) pramonė. Veikia Novosibirsko pedagoginio universiteto filialas. Yra Šv. Jono Krikštytojo cerkvė (1906 m.), kraštotyros muziejus, V. Kuibyševo namas muziejus, kosmonauto A. Volkovo namas (1884 m.).